text: жарма абай облысы жарма ауданындағы кент, жарма кенттік әкімдігі орталығы, темір жол бекеті. аудан орталығы қалбатау ауылынан қарай 105 км жерде, шар өзенінің сол жақ саласы жарма өзені жағалауында, боз, бетеге, селеу, көкпек өскен сортаң қоңыр топырақты шөлейт дала белдемінде орналасқан. 1999 жылы жергілікті тұрғындар саны 1279 адам (623 ер адам және 656 әйел адам) болса, 2009 жылы 1020 адамды (518 ер адам және 502 әйел адам) құрады. іргесі 20 ғасырдың 30 жылдарының басында түркістан-сібір темір жол магистралін салуға байланысты қаланған. 1938 жылдан кент. автокөлік кәсіпорны, темір жол стансасы, астық қоймасы жұмыс істейді. орта мектеп, емхана бар. жармадан батысқа қарай км жерден алматы өскемен автомобиль магистралі өтеді.